ՆԱԽԱԳԻԾ

ԱՐՑԱԽԻ ՀԱՆՐԱՊԵՏՈՒԹՅԱՆ ԿԱՌԱՎԱՐՈՒԹՅՈՒՆ

2022 թվականի \_\_\_\_\_\_\_\_\_\_\_\_\_ \_\_\_\_\_\_\_ -ի

ԱՐՑԱԽԻ ՀԱՆՐԱՊԵՏՈՒԹՅԱՆ ԿԱՌԱՎԱՐՈՒԹՅԱՆ 2021 ԹՎԱԿԱՆԻ ԴԵԿՏԵՄԲԵՐԻ 20-Ի N 1390-Ն ՈՐՈՇՄԱՆ ՄԵՋ ՓՈՓՈԽՈՒԹՅՈՒՆՆԵՐ ԵՎ ԼՐԱՑՈՒՄ ԿԱՏԱՐԵԼՈՒ ՄԱՍԻՆ

N \_\_\_\_-Ն

ՈՐՈՇՈՒՄ

Հիմք ընդունելով «Նորմատիվ իրավական ակտերի մասին» օրենքի 37-րդ հոդվածը՝ Արցախի Հանրապետության կառավարությունը որոշում է.

1. Արցախի Հանրապետության կառավարության 2021 թվականի դեկտեմբերի 20-ի «Արցախի Հանրապետությունում հաշվառված կամ փաստացի բնակված առանձին խմբերի անձանց համար միանվագ դրամական օգնություն սահմանելու և միանվագ դրամական օգնության նշանակման ու վճարման կարգը հաստատելու մասին» N 1390-Ն որոշման մեջ կատարել հետևյալ փոփոխությունները և լրացումը.

1 որոշման 3-րդ կետում և որոշմամբ հաստատված հավելվածի 4-րդ կետում «Արցախի Հանրապետության աշխատանքի, սոցիալական և միգրացիայի հարցերի» բառերը փոխարինել «Արցախի Հանրապետության սոցիալական զարգացման և միգրացիայի» բառերով.

2 որոշմամբ հաստատված հավելվածի 4-րդ կետում «անձը» բառից հետո լրացնել «մինչև 2022 թվականի նոյեմբերի 1-ը» բառերը:

2. Սույն որոշումն ուժի մեջ է մտնում պաշտոնական հրապարակմանը

հաջորդող օրվանից:

|  |  |
| --- | --- |
| «Հաստատում եմ» |  |
|  |  |
| ԱՐՑԱԽԻ ՀԱՆՐԱՊԵՏՈՒԹՅԱՆ  ՆԱԽԱԳԱՀ | Ա. ՀԱՐՈՒԹՅՈՒՆՅԱՆ |

2022 թվականի \_\_\_\_\_\_\_\_\_\_\_\_­­­\_\_\_\_ \_\_\_\_

ք. Ստեփանակերտ

ՀԻՄՆԱՎՈՐՈՒՄ

«ԱՐՑԱԽԻ ՀԱՆՐԱՊԵՏՈՒԹՅԱՆ ԿԱՌԱՎԱՐՈՒԹՅԱՆ 2021 ԹՎԱԿԱՆԻ ԴԵԿՏԵՄԲԵՐԻ 20-Ի N 1390-Ն ՈՐՈՇՄԱՆ ՄԵՋ ՓՈՓՈԽՈՒԹՅՈՒՆՆԵՐ ԵՎ ԼՐԱՑՈՒՄ ԿԱՏԱՐԵԼՈՒ ՄԱՍԻՆ» ԱՐՑԱԽԻ ՀԱՆՐԱՊԵՏՈՒԹՅԱՆ ԿԱՌԱՎԱՐՈՒԹՅԱՆ ՈՐՈՇՄԱՆ ՆԱԽԱԳԾԻ ԸՆԴՈՒՆՄԱՆ

1. Կարգավորման ենթակա խնդրի սահմանումը

Նախագծի ընդունումը պայմանավորված է Արցախի Հանրապետության կառավարության 2021 թվականի դեկտեմբերի 20-ի N 1390-Ն որոշումը Արցախի Հանրապետության կառավարության ներկայիս կառուցվածքին համապատասխանեցնելու, ինչպես նաև որոշմամբ հաստատված հավելվածի 4-րդ կետում դիմումներ ներկայացնելու ժամկետի հստակեցման անհրաժեշտությամբ:

2. Առկա իրավիճակը

Արցախի Հանրապետության կառավարության 2021 թվականի դեկտեմբերի 20-ի N 1390-Ն որոշման մեջ դրամական օգնություն նշանակելու համար դիմելու ժամկետ սահմանված չէ:

3. Կարգավորման նպատակները

Նախագծով առաջարկվում է Արցախի Հանրապետության կառավարության 2021 թվականի դեկտեմբերի 20-ի N 1390-Ն որոշումը համապատասխանեցնել Արցախի Հանրապետության կառավարության ներկայիս կառուցվածքին, ինչպես նաև որոշմամբ հաստատված հավելվածի 4-րդ կետում նշել դրամական օգնություն նշանակելու համար դիմելու ժամկետը:

4. Ակնկալվող արդյունքը

Նախագծի ընդունման դեպքում կհստակեցվեն սույն հիմնավորման 3-րդ կետում նշված իրավակարգավորումները:

5. Նորմատիվ բնույթի հիմնավորվածությունը

Նախագիծը նորմատիվ է, քանի որ պարունակում է վարքագծի պարտադիր կանոններ անորոշ թվով անձանց համար:

ՆԱԽԱՐԱՐ Ա. ՊԵՏՐՈՍՅԱՆ